אמש (ראשון), במתחם האירועים ׳קלארו למטה׳ בשרונה ת"א, חגג ערוץ 10 את השקת ׳המסע המופלא של אהרוני וגידי׳ עונה חדשה - רביעית במספר. הגיעו לצפות בפרק הראשון ולנשנש ממטעמיו של השף רן שמואלי: גידי גוב עם בת הזוג רונית ובליווי בנותיו, ישראל אהרוני עם אשתו והילדים, שחר פאר, חנה לסלאו, רוני דלומי, גיא פינס ועוד.
בעונה החדשה של "המסע המופלא של אהרוני וגידי" - השף ישראל אהרוני והזמר גידי גוב ממשיכים את מסעם המופלא בעקבות אוכל הרחוב בעולם. בעונה החדשה, שתוקרן בימי שלישי בשעה 21:00 בערוץ 10, אהרוני וגידי מגיעים לבקר במדינות: יפן, הודו, מקסיקו, פרו, איטליה, טאיוואן ובווייטנאם לאורך נהר המקונג -מדרום וייטנאם ועד קמבודיה. בכל מדינה הם בוחרים מנה או מרכיב אחד וחוקרים אותו לעומקו כולל ההקשרים התרבותיים הנרחבים שלו.
בפרק פתיחת העונה, אהרוני וגידי נוחתים ביפן למסע בעקבות הסיפור המפתיע של הסושי ודג הטונה.
הם מבקרים במסעדות הסודיות של סוחרי הטונה הבחירים, מצטרפים לסדנה אקסקלוסיבית להכנת סושי שנערכת פעם בשנה ובה לומדים את סודות הסושי העתיק, מבקרים בחוות וואסאבי במרומי הרי האלפים היפניים ועוד.
בשיאו של הפרק השניים מסתננים למכירה הפומבית הסגורה של דגי הטונה בלב שוק הדגים הסיטונאי העתיק של טוקיו, ביקור שהוא בו זמנית מצחיק, מבעית ומרתק.
"המסע המופלא של אהרוני וגידי" עונה 4, שלישי הקרוב בשעה 21:00, ערוץ 10.